cyanic-selkie/wikianc huggingface dataset:
2012. gada Tour de France
Iepriekšējā gada uzvarētājs Keidels Evanss (Austrālija, BMC Racing Team) startēja arī šā gada Tour de France (tomēr kopvērtējumā palika piektajā vietā, nespējot veiksmīgi nobraukt izšķirīgajos kalnu etapos). Toties nestartēja otrās vietas ieguvējs un pēc Alverto Kontadora diskvalifikācijas par 2010. gada Tour de France uzvarētāju pasludinātais Andi Šleks (Luksemburga, RadioShack-Nissan), kurš bija guvis traumu velobraucienā Critérium du Dauphiné. Dopinga diskvalifikācijas dēļ nestartēja arī trešais no tobrīd aktīvajiem Tour de France uzvarētājiem A. Kontadors. Par galvenajiem favorītiem līdzās K. Evansam tika uzskatīti šajā sezonā izcilu sniegumu rādošais Bredlijs Viginss (Lielbritānija, RadioShack-Nissan), kā arī 2012. gada Giro d'Italia uzvarētājs Raiders Hešedāls (Kanāda, Garmin-Sharp), Vinčenco Nibali (Itālija, Liquigas-Cannondale) un Frenks Šleks (Luksemburga, RadioShack-Nissan).
Lima (nozīmju atdalīšana)
Lima var būt:
Kristofers Georgs Dītrihs fon Mēdems
Kristofers Georgs Dītrihs fon Mēdems (Christoph Dietrich Georg von Medem, 1721—1782) bija Kurzemes un Zemgales hercogistes landmaršals un virspadomnieks.
Dzīvesgājums
Dzimis 1721. gada 28. februārī Vilces dzimtkunga Georga Kristapa Mēdema (1684-1746) un viņa sievas Sibillas Šarlotes, dzimušas Knigges, ģimenē. Studēja Kēnigsbergas (1741) un Jēnas (1744) universitātēs. Pēc tēva nāves 1748. gadā mantoja Vilces muižu un nomāja Zūru muižu (Suhrs).
Kurzemes hercoga Kārļa Kristiana Jozefa laikā bija Bauskas pilskungs (1761-1763), savukārt Ernsts Johans Bīrons viņu iecēla par Sēlpils virspilskungu (1763-1768), bet Pētera Bīrona valdīšanas laikā viņš kļuva par landmaršalu un virspadomnieku (1768).
Armia Krajowa
Armia Krajowa (burtiski tulkojot — Tēvijas armija) bija organizācija, kas Otrā pasaules kara laikā apvienoja pretestības grupas okupētajā Polijā. Organizācija darbojās no 1942. gada februāra līdz 1945. gada janvārim, tā bija pakļauta Polijas trimdas valdībai un veidoja Polijas pagrīdes valsts militāro spārnu.
Kopējais armijas biedru skaits 1944. gadā tiek lēsts no 200 000 līdz 600 000 cilvēku, tomēr visbiežāk tiek minēts skaitlis 400 000. Atbilstoši tam šī organizācija bija lielākā poļu un trešā lielākā Eiropā pretošanās kustība Otrā pasaules kara laikā. Organizācija beidza pastāvēt 1945. gada 19. janvārī, kad lielāko daļu no pirmskara Polijas teritorijas no vācu karaspēka bija atbrīvojusi Sarkanā armija.
Armia Krajowa darbība galvenokārt bija saistīta ar sabotāžas un terora aktiem, kas bija vērsti pret vācu militārajām būvēm (noliktavām, ražotnēm, lokatoriem u.c.), infrastruktūru, kuru vācieši izmantoja kara materiālu un cilvēku transportēšanai uz Austrumu fronti, tāpat poļu pretestības dalībnieki vērsās pret vācu varas iestādēm, kā arī poļu kolaboracionistiem, kuri pieslējās vācu varai. Vienlaikus organizācija piedalījās arī vairākās tiešās kaujās, pazīstamākā Armia Krajowa militārā operācija bija Varšavas sacelšanās.
Varšavas sacelšanās lielā mērā bija arī organizācijas epilogs, jo tās rezultātā organizācija cieta lielus zaudējumus gan kritušo, gan arī gūstā saņemto ziņā. Pēc Otrā pasaules kara Padomju Savienībā, ņemot vērā, ka organizācija bija tieši saistīta ar Polijas trimdas valdību, kas darbojās Rietumos, vairāki desmiti tūkstoši Armia Krajowa biedri tika represēti, tomēr jau 1947. gadā padomju valdība organizācijas biedrus atbrīvoja no lēģeriem. Tai pat laikā daļa no organizācijas biedriem jau 1945. gadā iekļāvās jaunās pretestības grupās, kas darbojās jau pret padomju varu.
Dators
Dators (en — ‘datu apstrādātājs’) ir iekārta, kas uzkrāj un apstrādā datus pēc iepriekš definētas procedūras. Datori ir konstruēti no komponentēm, kas veic vienkāršas, iepriekš noteiktas darbības. Šo komponenšu savstarpējā saziņa ļauj datoram veikt informācijas apstrādes procesus. Pareizi sakonfigurēts (ieprogrammēts) dators spēj risināt noteiktas problēmas, kā arī būt lielākas sistēmas sastāvdaļa. Pareizi sakonfigurētam datoram padodot ievaddatus, programma tos apstrādā, un dators spēj atrisināt problēmu vai prognozēt kādas sistēmas uzvedību u.tml.
Pēc izmantotās tehnoloģijas
Datoru priekšteči bija pilnībā mehāniskas ierīces, kas bija paredzētas, piemēram, dažu aritmētisku operāciju veikšanai. 1930. gados telekomunikāciju industrijā parādījās releji, bet 1940. gados jau tika uzbūvēti pirmie tīri elektroniskie datori, izmantojot radiolampas. 1950. un 1960. gados tās tika aizstātas ar tranzistoriem, bet 1960. gadu beigās un 1970. gadu sākumā parādījās pirmās mikroshēmas.
Šobrīd zinātnieki mēģina radīt optiskos datorus, kas elektrības vietā izmantotu gaismas signālus. Tiek pētītas iespējas izmantot datorikā bioloģiskās DNS. Radikāls solis datoru attīstībā būtu kvantu datoru izveide.
Kā datori strādā
Kaut arī datoros lietotās tehnoloģijas ir radikāli mainījušās kopš pirmo datoru parādīšanās 1940. gados, praktiski visi mūsdienās lietotie datori ir balstīti uz fon Neimana arhitektūru.
Operētājsistēma
Lai dators varētu veikt kādu darbību, tā atmiņā visu laiku ir jābūt ielādētai kādai programmai. Parasti (tipiskos datoros) šāda programma ir operētājsistēma. Operētājsistēma nosaka, kuras programmas darbināt, kad un kādus resursus (piemēram, atmiņu) tām piešķirt. Operētājsistēma arī nodrošina aparatūras abstrakcijas slāni, kas nodrošina iespēju vienā datorā veidotas programmas darbināt uz citiem datoriem.
Parastā ūdensgundega
Parastā ūdensgundega (Ranunculus aquatilis) ir daudzgadīgs gundegu dzimtas ūdensaugs.
Sastopams stāvošos vai lēni tekošos ūdeņos. Stumbrs tievs, zarains, kails, gluds, spīdīgs, ar gariem posmiem. Lapas divējādas- peldošās lapas stingri mainīgas, apaļas līdz nierveida, daivainas, šķeltas vai dalītas šaurākos vai platākos segmentos. Iegrimušās jeb zemūdens lapas pa lielākai daļai garākas nekā stumbra posmi, vairākkārt trīsdaļīgas, beidzot dakšveidīgi zarainas, izņemtas no ūdens sakļaujas. Zied no maija līdz augustam. Ziedi pa vienam, balti, līdz 2,5 cm diametrā, pie apziedņa lapu pamata dzeltens plankumiņš. Vainaglapas otrādi olveidīgas, reti garākas par 1 cm. Putekšņlapu 20-30, tās dzeltenas, garākas par irbuļiem. Auglis- riekstiņu kopauglis, tā kāts reti garāks par 5 cm, tas parasti īsāks nekā tās lapas kāts, kuras žāklē atrodas. Riekstiņi ar matiņiem vai kaili, ar mazu knābīti. Ziedgultne gandrīz apaļa, ar matiņiem. Latvijā sastopams visā teritorijā.
Kijivas Olimpiskais stadions
Kijivas Olimpiskais stadions ir futbola stadions Kijivā, Ukrainā. Stadions tika atklāts. Te savas mājas spēles aizvada Ukrainas futbola izlase un Kijivas "Dinamo". Stadionā ir 65 400 skatītāju vietas, tādējādi tas ir otrs lielākais stadions Austrumeiropā pēc Lužņiku stadiona Krievijā. Šajā stadionā ir notikuši vairāki starptautiska mēroga turnīri, tai skaitā 2012. gada Eiropas čempionāts futbolā, tai skaitā turnīra fināls. Tāpat šeit norisinājās futbola spēles. UEFA šo stadionu ir atzinis par ceturtās kategorijas stadionu. Olimpiskā stadiona laukums ir 105 x 68 m liels. Stadions kopumā izmaksājis 3,968-4,365 miljardus hrivnu.
Edmontonas "Oilers"
Edmontonas "Oilers" (en) ir profesionāls Kanādas hokeja klubs, kas ir bāzēts Edmontonā, Kanādā. Klubs spēlē Nacionālās hokeja līgas Rietumu konferences Klusā okeāna divīzijā. Tas tika dibināts 1972. gadā kā Albertas "Oilers" un kopš 1979. gada spēlē NHL, pirms tam startēja WHA čempionātā.
Savas pastāvēšanas vēsturē "Oilers" ir 5 reizes uzvarējis NHL, 7 reizes ir kļuvis par konferences uzvarētāju un 7 reizes — divīzijas čempionu. Mājas spēles komanda aizvada Rogers Place hallē. Lielu daļu savas profesionālā spēlētāja karjeras "Oilers" rindās aizvadīja leģendārais Veins Greckis.
Spēlētāji
Klubā savulaik spēlējuši tādi spēlētāji kā Marks Mesjē, Pols Kofijs, Jari Kurre, Žaks Plānts, Als Hamiltons, kā arī leģendārais Veins Greckis.
Pašreizējais sastāvs
''Pēdējoreiz atjaunots 2022. gada 9. oktobrī.''
Velingradas pussala
Velingradas pussala (bg) ir ap 25 km gara un līdz 24 km plata ziemeļrietumu virzienā orientēta ar ledu klāta pussala Greiema krasta dienvidrietumos, Antarktīdā. Ziemeļaustrumos tai piekļaujas Barilāri līcis, dienvidrietumos — Holtedāla līcis. No Bisko salām Belinshauzena jūrā to atdala Grandidjē šaurums. Pie pussalas pamatnes paceļas Čirenas augstiene. Pussalu apsekojusi Bulgārijas antarktiskā ekspedīcija un nosaukusi par godu Velingradas pilsētai Dienvidbulgārijā. Prospektpointa ragā pussalas rietumos no 1957. līdz 1959. gadam darbojās Apvienotās Karalistes polārstacija Prospektpointa.
Alfrēds Vēgeners
Alfrēds Lotārs Vēgeners (de; dzimis, miris 1930. gada novembrī) bija vācu polārpētnieks, ģeofiziķis un meteorologs.
Dzīves laikā galvenokārt bija pazīstams ar sasniegumiem meteoroloģijā un kā polārpētniecības pionieris, taču mūsdienās vislabāk ir zināms kā kontinentu dreifa teorijas noformulētājs. Šajā teorijā tika izvirzīta hipotēze, ka kontinenti lēnām dreifē pa Zemi. Hipotēze tika pretrunīgi vērtēta, un līdz pat 1950. gadiem tā netika atbalstīta plašā zinātnes sabiedrībā, tomēr tad vairāki atklājumi sniedza būtisku atbalstu kontinentu dreifa teorijai.
A. Vēgeners ir piedalījies trijās ekspedīcijās uz Grenlandi, bija arī ekspedīciju vadītājs. Miris 1930. gada novembrī salā un vētrā savā pēdējā ekspedīcijā, kurā organizēja pētniecisko staciju Eismitte Grenlandes ledus vairoga centrā. A. Vēgeners un viņa ceļa biedrs Rasmuss Vilemsens gāja bojā ceļā starp pētniecisko staciju iekšzemē un piekrastē, un viņa ekspedīcijas biedri tikai 1931. gada maijā saprata, ka pētnieki ir miruši. R. Vilemsena apbedīto ekspedīcijas vadītāja līķi izdevās atrast, bet otrs ekspedīcijas dalībnieks pazuda bez pēdām.
A. Vēgenera vārdā nosaukts Alfrēda Vēgenera institūts un Vegenerisena plato Antarktīdā.
Maratonas kauja
Maratonas kauja bija viena no lielākajām sauszemes kaujām Grieķu—persiešu karu laikā, kas norisinājās 490. gada p.m.ē. 12. septembrī pie Maratonas pilsētas (uz ziemeļaustrumiem no Atēnām).
Ap 500. gadu p.m.ē sākās Grieķu—persiešu karš, kas ilga līdz pat 479. gadam p.m.ē. Iepriekš grieķi bija kolonizējuši Mazāzijas rietumdaļu un tai blakus esošās salas. Šīs teritorijas grieķi sauca par Joniju.
Digrāfs
Par digrāfu sauc burtu pāri, ar ko apzīmē vienu fonēmu vai fonēmu sekvenci, kas neatbilst šo burtu parastajai skaniskajai vērtībai. Parasti (bet ne vienmēr) tā ir skaņa, ko dotās valodas ortogrāfijā nav iespējams apzīmēt ar vienu burtu. Parasti terminu "digrāfs" lieto grafēmām, kuru izruna gandrīz vienmēr ir viena un tā pati.
Maratonas kauja
Pieaugot Persijas impērijas spēkam, tā pakāpeniski ieņēma Joniju, pakļaujot tur dzīvojošos grieķus. 500. gadā p.m.ē. jonieši uzsāka neveiksmīgu sacelšanos, kas ilga līdz 494. gadam p.m.ē. Atēnu un Eretrijas pilsētas sacelšanās laikā nosūtīja joniešiem palīgā savus spēkus, kas kļuva par iemeslu vēlākajam persiešu karagājienam pret joniešu sabiedrotajiem Balkānu pussalā. No 492. līdz 490. gadam p.m.ē. persieši iekaroja daļu no Balkānu pussalas ziemeļiem — Trāķiju un Maķedoniju. 490. gadā p.m.ē. persieši iebruka Eritrejā, kuru tie nopostīja un iedzīvotājus aizdzina trimdā. Nākamais mērķis bija otra joniešu sabiedrotā — Atēnu pilsēta.
Digrāfs
Gadījumos, kad digrāfs neapzīmē speciālu skaņu, tas var būt agrāko laiku relikts, kad valodai bija atšķirīga izruna, vai arī attēlo atsevišķu dialektu atšķirības, kā tas ir gadījumā ar digrafu wh angļu valodā.
Maratonas kauja
490. gada p.m.ē. 12. septembrī Ziemeļaustrumos no Atēnām notikās Maratonas kauja, kurā piedalījās aptuveni 11 tūkstoši grieķu un 20 tūkstoši persiešu. Šī kauja notikās kalnu pārejā netālu no jūras. Grieķus pārstāvēja spēki no Atēnām un Platajas. Miltiāda (jaunākā) vadībā grieķi pēc centrā esošo spēku sadursmes ar persiešiem izvirzīja uz priekšu labo un kreiso flangu, kas ļāva ielenkt persiešus, un tā rezultātā arī sakaut tos. Persieši šajā kaujā zaudēja aptuveni 6400 karavīrus, kamēr grieķi zaudēja vien 192 kritušos. Atlikušie persiešu spēki tika sasēdināti kuģos un kopā ar floti atgriezās Mazāzijā.
Digrāfs
Dažu valodu ortogrāfijās digrafi tiek uzskatīti par atsevišķiem burtiem ar savu vietu alfabētā, kā piemēram ch svahili valodā, vai ij nīderlandiešu valodā. Šādos gadījumos digrāfi nav dalāmi pa atsevišķiem burtiem kārtojot pēc alfabēta, pārnesot vai saīsinot. Citos gadījumos, kā piemēram, angļu valodā, tam nav nozīmes.
Jarko Rūtu
Jarko Rūtu (fi; dzimis Vantā, Somijā) ir bijušais somu hokejists, spēlē labās malas uzbrucēja pozīcijā, Somijas hokeja izlases dalībnieks. Savas karjeras laikā 652 spēles aizvadījis Nacionālajā hokeja līgā, 1998. gadā izcīnījis Somijas čempiona titulu. Kopā ar izlasi izcīnījis vairākas olimpiskās un Pasaules čempionātu sudraba un bronzas medaļas.
Digrāfs
Digrāfu tipi
Izšķir divus galvenos digrafu tipus: sekvences un dubultos burtus.
Maratonas kauja
Šī kauja bija nozīmīga ar to, ka pirmo reizi grieķiem izdevās sakaut persiešu karaspēku. Atēnas, no kuras nāca lielākā daļa grieķu karavīru, kas piedalījās šajā kaujā, pēc tās sāka veidoties par politisko lielvaru.
Digrāfs
Digrāfi latviešu valodā
Latviešu valodas ortogrāfijā ir sekojoši digrāfi:
Jarko Rūtu
Viņa brāļi Tuomo un Miko arī ir profesionāli hokejisti.
Spēlētāja karjera
Profesionāļa karjeru uzsāka 1996. gadā SM līgas klubā HIFK. 1998. gada NHL draftā viņu Vankūveras "Canucks" izraudzījās ar kopējo 68. kārtas numuru.
Somijas izlases sastāvā piedalījies sešos Pasaules čempionātos, trijos no tiem izcīnījis sudraba medaļu un vienā bronzas medaļu. Tāpat viņš bija Somijas izlases sastāvā startam trijās Olimpiskajās spēlēs (2002, 2006, 2010), 2006. gadā Turīnā izcīnīja sudrabu, 2010. gadā Vankūverā — bronzu.
Jānis Dzirne
Jānis Kārlis Krišjānis Dzirne (de, ru , en , es ,  — 1938?) bija latviešu ārsts, ķirurgs un urologs. Maskavas universitātes, Vītauta Dižā Universitātes un Latvijas Universitātes medicīnas profesors. Abesīnijas troņmantnieka, vēlākā imperatora Haile Selasie I galma ārsts. Rīgas brīvmūrnieku ložas „Jāņuguns” brālis (1928).
Apdzīšanas punkts
Apdzīšanas punkts ir sadales punkts (stacija) divceļu dzelzceļa līnijās ar vienkāršu ceļu izvērsumu, kas paredzēts galvenokārt vilcienu apdzīšanas vajadzībām (apdzīšana ir situācija, kad vilcienu, kas pienācis stacijā, apsteidz cits, ātrāks vilciens). Visbiežāk apdzīšanas punktos ir 4 vai 3 sliežu ceļi (kopā ar galvenajiem). Tajos mēdz būt pasažieru stacijas ēka ar stacijas dežuranta telpām, sakaru ierīces, signalizācijas, centralizācijas un bloķēšanas iekārtas (SCB), pārmiju posteņi, ja pārmijas darbina ar rokām. Ja apdzīšanas punktam papildus ir kravu iekraušanas un izkraušanas ceļi, to dēvē arī par starpstaciju. Apdzīšanas punktos ir ceļu pārejas starp galvenajiem ceļiem, kas dod iespēju vajadzības gadījumos nosūtīt vilcienus divceļu posmā uz nepareizo ceļu, kā arī veikt nepieciešamos manevrus stacijā.
Jānis Dzirne
Dzīvesgājums
Dzimis 1861. gada 11. janvārī (pēc vecā stila 1860. gada 29. decembrī) Tērbatā latviešu draudzes mācītāja Krišjāņa Dāvida Dzirnes un viņa sievas Jūlijas ģimenē. Bērnību pavadīja Krievijā, kur viņa tēvs bija luterāņu draudzes mācītājs Volgas vācu kolonijā Bērenfeldē (tagad Jagodnaja Poljana) Saratovas guberņā (1865–1873). Pēc atgriešanās dzimtenē dzīvoja un mācījās Jelgavas un Rīgas guberņas ģimnāzijās. 1881.-1888. gadā studēja medicīnu Tērbatas universitātē. 1888.-1891. gadā ginekoloģijas klīnikas asistents Tērbatā. 1891. gadā ieguvis dr. med. grādu Tērbatas universitātē, papildinājies Pēterburgā, Berlīnē, Heidelbergā, Bernē. 1892. gada 16. decembrī atvēra savu klīniku Tallinā. 1895.-1904. gadā Samaras zemstes slimnīcas ķirurgs un vadītājs. 1900.-1901. gadā Krievijas Sarkanā Krusta peldošā hospitāļa "Cariene" (Царица) galvenais ārsts Bokseru sacelšanās laikā Ķīnā. 1904.-1906. gadā kara hospitāļa galvenais priekšnieks Krievu-japāņu kara laikā Mukdenā. 1906.-1909. gadā Maskavas universitātes profesora P. Djakonova asistents un privātdocents. 1909.-1911. gadā Maskavas universitātes ķirurģijas profesors. 1911.-1914. gadā Maskavas universitātes Hospitālās ķirurģijas uroloģijas klīnikas vadītājs un katedras vadītājs.
Apdzīšanas punkts
Pārbūvējot vienceļa līniju par divceļu līniju, vienceļa līnijas izmaiņas punktus vai nu slēdz, atstājot to vietā pieturas punktus, vai pārbūvē par apdzīšanas punktiem vai lielākām dzelzceļa stacijām.
Jānis Dzirne
Dzīvesgājums
1933. gadā profesors J. Dzirne kopā ar vairākiem krievu ārstiem ieradās Dienvidamerikā un palīdzēja izveidot Paragvajas kara medicīnas dienestu, kā majors piedalījās Čako karā pret Bolīviju (1932—1935), vēlāk iecelts par Paragvajas goda ģenerālkonsulu Tuvajos Austrumos ar rezidenci Beirutā (1938).
Suva
Suva ir Fidži galvaspilsēta un lielākā pilsēta (iedzīvotāju skaits aglomerācijā - 172 000). Tā atrodas Viti Levu salas dienvidaustrumu krastā. Suva kļuva par Fidži galvaspilsētu 1877. gadā un tā ir valsts komerciālais un politiskais centrs, kā arī Klusā okeāna dienvidu daļas lielākā pilsēta ārpus Austrālijas un Jaunzēlandes.
Sadraudzības pilsētas
Suvas sadraudzības pilsētas ir :
Matvejs Mudrovs
Dzīvesgājums
Dzimis 1776. gada 3. aprīlī Vologdas sieviešu klostera pareizticīgo priestera ģimenē kā ceturtais dēls. Mācījās Vologdas garīgajā seminārā, pēc tam studēja medicīnu Maskavas Universitātē (1796-1800). Stradāja par ārstu Jūras hospitālī un apmeklēja Krievijas Medicīniski-ķirurģiskās akadēmijas sēdes.
Eskemena
Eskemena jeb Ustjkamenogorska  ir Austrumkazahstānas apgabala galvaspilsēta.
Pilsētā bāzēts Krievijas Augstākajā līgā hokejā spēlējošais Ustjkamenogorskas "Kazzinc-Torpedo" hokeja klubs.
Matvejs Mudrovs
Dzīvesgājums
1808. gada jūnijā atgriezās Maskavā un sāka Maskavas Universitātes (MU) Medicīnas fakultātē lasīt kara medicīnas kursu. 1809. gadā ievēlēts par patoloģijas, terapijas un klīnikas profesoru, Pēc 1812. gada kara beigām profesoru Mudrovu ievēlēja par Krievijas Medicīniski-ķirurģiskās akadēmijas Maskavas nodaļas Klīniskā institūta direktoru un atkārtoti par MU medicīnas fakultātes dekānu (1813, 1819, 1825). Līdztekus aktīvi darbojās brīvmūrnieku ložās un biedrībās, ar viņa palīdzību atjaunoja Sv. Joana pareizticīgo baznīcu (церковь св. Иоанна Лествичника) Maskavas kremlī.
Miris 1831. gada 20. jūlijā Pēterburgā holēras epidēmijas laikā, vadot holēras slimnīcu. Apglabāts Pēterburgas holēras kapos.
Kinorežisors
Kinorežisors ir viena no pamatprofesijām kino mākslā. Kinorežisors vada filmas uzņemšanu, ir atbildīgs par māksliniecisko un scēnisko filmas daļas izveidi. Pastāv divi kinorežisoru tipi: mākslas un dokumentālā kino režisori. Par pirmo mākslas kino kinorežisoru uzskata Žoržu Meljesu, bet pirmie dokumentālā kino režisori bija brāļi Limjēri. Pirms skaņas parādīšanās kinematogrāfā režisora pamatuzdevums bija komisko skeču jeb gegu un pantomīmas iestudēšana. Tā laika slavenākie kinorežisori bija Čārlijs Čaplins un Basters Kītons. Līdz ar skaņas kino ieviešanu režisora pienākumiem nāca klāt dialogu skatu izveide un muzikālais noformējums, ko viņi veica ar komponista palīdzību.
Matvejs Mudrovs
Sabiedriskā darbība
1802. gadā, ceļojot cauri Rīgai uz Berlīni, barona Georga fon Gīnes vadītajā Rīgas Eifonijas biedrībā (ložā „Zur kleinen Welt“) saņēmis brīvmūrnieka patentu, bet Jelgavā uzņemts augstākajos grādos vecskotu ložā „Ernst zum rothen Adler“ (1802). Berlīnes ložas „Zur Eintracht“ brālis (1803-1804), Parīzes „Krusta bruņinieku“ ložas brālis (1804-1805). Sanktpēterburgas ložas „Mirstošā sfinksa“ brālis (1808). Maskavas ložas „Neptūns“ brālis (1819), Maskavas skotu grādu ložas „Fēnikss“ brālis (1819), 2. pārraugs (1821). Rozenkreiceru ordeņa Maskavas teorētiskā grāda loceklis (1819-1821).
Kinorežisors
Režisora pienākumi
Galvenokārt kinorežisora pienākumos ietilpst:
2022. gads
2022. gads bija parastais gads, kas pēc Gregora kalendāra sākās sestdienā. Tas bija mūsu ēras divdesmit pirmā gadsimta un trešās tūkstošgades 22. gads, kā arī 2. gads divdesmit pirmā gadsimta trešajā desmitgadē.
Apvienoto Nāciju Organizācija pasludinājusi 2022. gadu par starptautisko amatnieciskās zivsaimniecības un akvakultūras gadu un starptautisko stikla gadu.
2022. gadā sākās Krievijas iebrukums Ukrainā, kas izraisīja starptautisku nosodījumu un sankcijas, 15,7 miljonu ukraiņu došanos prom no mājām (8 miljoni iekšzemē pārvietoto personu un 7,7 miljoni bēgļu), un tas ir lielākais bruņotais konflikts Eiropā kopš Otrā pasaules kara.
Šajā gadā mirušas vairākas pasaulē zināmas un ievērojamas personas, tostarp pasaules līderi Šindzo Abe, Mihails Gorbačovs, Elizabete II, Dzjans Dzemiņs, Benedikts XVI, kā arī izklaides mākslinieki Sidnijs Puatjē, Olīvija Ņūtona-Džona, Žans Liks Godārs, Andžela Lensberija, Džerijs Lī Luiss un futbola zvaigzne Pelē.
Georgs Pelēcis
Georgs Pelēcis (dzimis 1947. gada 18. jūnijā Rīgā) ir latviešu komponists un muzikologs. Viens no pazīstamākajiem mūzikas zinātniekiem Latvijā, senās polifonijas pētnieks, Latvijas Mūzikas akadēmijas profesors, Rīgas Senās mūzikas centra prezidents.
Dzīvesgājums
Georgs Pelēcis dzimis 1947. gada 18. jūnijā Rīgā. Mācījās Emīla Dārziņa speciālajā mūzikas skolā, pēc tam studēja Pētera Čaikovska Maskavas Valsts konservatorijas Arama Hačaturjana kompozīcijas klasē, pēc kuras beigšanas 1970. gadā sāka strādāt par Latvijas Valsts konservatorijas mūzikas teorijas katedras pasniedzēju. Līdztekus līdz 1977. gadam turpināja mūzikas teorijas studijas Maskavas Valsts konservatorijas aspirantūrā pie Vladimira Protopopova. 1981. gadā aizstāvēja mākslas zinātņu kandidāta disertāciju "J. Okegema mūzikas formveide un Nīderlandes polifoniskās skolas tradīcijas". 1985. gadā notika viņa pirmais autorkoncerts, 1990. gadā G. Pelēcis publicēja pētījumu "Palestrīnas polifonijas principi un vokālās daudzbalsības laikmeta tradīcijas" un tika ievēlēts par Latvijas Mūzikas akadēmijas profesoru (1990). Ar Latvijas Sorosa fonda atbalstu 1995.—1997. gadā Pelēcis turpināja savus zinātniskos pētījumus Oksfordas Universitātes Corpus Christi koledžā un Kembridžas Universitātes Gonville and Caius koledžā. Šajā laikā viņš uzvarēja Roalda Dāla fonda konkursā par mūziku pasakai „Garā pupa” (Jack and the beanstalk), ko 1996. gadā atskaņoja Londonas Karaliskajā Alberta zālē. Viņa darbi skanējuši arī Maskavas mūzikas festivālā "Alternatīva" un Lokenhauzas festivālā Austrijā. Par godu Rīgas 800. gadu jubilejai Pelēcis 2001. gadā uzrakstīja oratoriju "Dievs ir mīlestība". 2002. gadā viņa koncerta „Tomēr” (Nevertheless) mūzika izmantota horeogrāfa Marka Teilora iestudētajā baleta trupas „Dance Alloy” uzvedumā Pitsburgā. 2012. gada jubilejas koncertā atskaņoja daļu no G. Pelēča 20 "Psalmofonijām" korim a cappella par pilnīgi visu 150 Dāvida psalmu tekstiem.
The Pretty Reckless
The Pretty Reckless ir amerikāņu alternatīvā roka grupa, kuras dibinātāja un soliste ir amerikāņu aktrise un modele Teilora Momsena. Grupa tika dibināta 2009. gada maijā. Grupa sākumā sevi gribēja saukt par "The Reckless", taču brenda izmantošanas dēļ grupa nomainīja ieceri par nosaukumu uz The Pretty Reckless.
Pirmssākumos grupa ierakstīja dažus demo ierakstus un bija austrāliešu dueta The Veronicas iesildītājmākslinieki Ziemeļamerikas tūrē.
Debijas albums Light Me Up tika izdots 2010. gada 30. augustā Apvienotajā Karalistē. Grupas pirmais singls "Make Me Wanna Die" tika izdots 2010. gada 13. maijā, tas saņēma pozitīvas kriiķu atsauksmes un sasniedza 1. vietu Apvienotās Karalistes rokdziesmu topā.
PH indikators
pH indikatori ir organiskas krāsvielas, kas atkarībā no vides pH maina savu krāsu. Tie agrāk plaši tika izmantoti pH aptuvenai noteikšanai un skābju-bāzu titrēšanai, taču pēdējā laikā, parādoties lētiem pH testeriem un automātiskās potenciometriskās titrēšanas iekārtām, pH indikatori ir zaudējuši savu nozīmi. Tomēr tos joprojām izmanto vienkāršām analīzēm.
Darbības princips
pH indikators parasti ir vai nu vāja skābe vai vāja bāze, kuras molekulārajai un jonu formai ir atšķirīgas krāsas. Vispārējās reakcijas vienādojums, pH indikatoram reaģējot ar nosakāmajā šķīdumā esošajām ūdens molekulām :
Ar HInd apzīmēta indikatora molekulārā forma, bet ar Ind− — jonu forma. Ja pH indikatoru pievieno skābam šķīdumam ar lielu H3O+ koncentrāciju, indikatora protolīzes līdzsvars nobīdās pa kreisi, un šķīdumā indikators lielākoties ir tikai molekulu veidā, piešķirot šķīdumam indikatora molekulārās formas krāsu. Savukārt, ja to pašu indikatoru pievieno sārmainam šķīdumam ar lielu OH- jonu koncentrāciju, OH- reaģēs ar indikatora protolīzes reakcijā radušamies H3O+ joniem, samazinot to koncentrāciju un novirzot indikatora protolīzes reakcijas līdzsvaru pa labi, kas šķīdumam piešķirs indikatora jonu formas krāsu.
Krāsas maiņa
Zemāk ir norādītas dažādu pH indikatoru krāsas izmaiņas saskaņā ar grāmatu Ķīmija, Rokasgrāmata skolēniem. Ar pelēku krāsu ir norādīts diapazons, kurā indikatora krāsa mainās no vienas uz otru no tā divām krāsām.
Metildzeltenais (sarkana—dzeltena)
Metiloranžs (sarkana—oranždzeltena)
Metilsarkanais (sarkana—dzeltena)
Lakmuss (sarkana—zila)
Fenolftaleīns (bezkrāsas—purpurvioleta)
Naftolvioletais (oranždzeltena—violeta)
Ikdienā sastopami pH indikatori
Ir pazīstams eksperiments, kurā kā pH indikators tiek izmantota sarkano kāpostu sula, kas atkarībā no tā, vai tai piejauc dzeramo sodu vai etiķi, maina savu krāsu. Tas izskaidrojams ar dabisko flavonoīdu — antociānu klātbūtni.
Dispersiju analīze
Dispersijas analīze jeb ANOVA (Analysis of Variance) ir statistikas metode, kas tiek izmantota, lai noteiktu, vai divu vai vairāku izlašu dispersijas (t.i. vērtību sadalījumi) ir statistiski nozīmīgi atšķirīgas. Ja tiek vienkārši salīdzināti divi vidējie, tad rezultāti būs tie paši, kas t testā. Tomēr dispersiju analīze ir metode ar plašākām pielietošanas iespējām. Veicot līdzīgus aprēķinus kā t testa gadījumā, datus apstrādājot var sadalīt apakšgrupās un pētīt attiecības visu šo grupu starpā, neizdarot kompleksus aprēķinus. Ir vienfaktora dispersiju analīze, kurā apakšgrupas tiek dalītas pēc viena faktora, un daudzfaktoru dipersiju analīze (MANOVA), kurā apakšgrupas tiek dalītas pēc vairākiem faktoriem.
Dispersijas analīzes būtība
Dispersijas analīze ir viena no statistikas zinātnē izmantojamām metodēm, ar kuras palīdzību iespējams pētīt kādas noteiktas pazīmes datu vērtību sadalījumu. Tādējādi iespējams pārbaudīt statistiskās hipotēzes, lai noteiktu vairāku izlašu (grupu) līdzību vai atšķirību, kā arī iespējams noskaidrot, vai izvēlētā pazīme ir statistiski būtiska. Var tikt izšķirtas vienfaktora un daudzfaktoru dispersijas analīzes, ko nosaka vienlaicīgi pētāmo faktoru skaits. Dispersijas analīzi visbiežāk lieto, lai pārbaudītu statistiskās hipotēzes un ar matemātiskiem aprēķiniem argumentētu secinājumus. Tā ļauj pārbaudīt hipotēzes par vairāku izlašu (grupu) līdzību vai atšķirību. Izdarīt dispersijas analīzi nozīmē sadalīt dispersiju sastāvdaļās jeb komponentēs un tās salīdzināt. Dispersiju analīze nosaka pētāmā faktora vai vairāku faktoru summārās iedarbības īpatsvaru. Dispersiju analīzē pētāmā faktora ietekmes būtiskumu noskaidro, pārbaudot nulles hipotēzi. Vienfaktora dispersijas analīze izvērtē vienkāršu analītisku grupējumu, bet daudzfaktoru dispersijas analīze izvērtē kombinētu analītisku grupējumu. Parasti dispersijas analīze tiek pielietota šādos gadījumos :
Dispersijas analīzes veikšanas process
Lai veiktu dispersijas analīzi, ir nepieciešams ievērot, ka novērojumu rezultāti ir neatkarīgi gadījuma lielumi, kas pakļaujas normālam sadalījumam un tiem ir vienādas dispersijas. Dispersijas analīzes aprēķinu darbības ir šādas :
Noviržu kvadrātu summas sadalīšana sastāvdaļās
Noviržu kvadrātu summas parasti tiek rēķinātas ar noviržu metodi (definīcijas metode) vai momentu metodi. Noviržu kvadrātu summa ir jāsadala šādās sastāvdaļās jeb komponentēs : Konkrētie novērojumi (dati) tiek apzīmēti ar simboliem y ij l, kur i - grupas numurs, grupējot pēc faktora A; j - grupas numurs, grupējot pēc faktora B; l - atkārtojuma numurs.
Brīvības pakāpju skaita sadalīšana sastāvdaļās
Brīvības pakāpju skaitu aprēķina pēc šādam formulām :
Dispersiju aprēķināšana
Pēc tam, kad noviržu kvadrātu summa un brīvības pakāpes ir sadalītas, aprēķina dispersijas uz vienu brīvības pakāpi - noviržu kvadrātu summas tiek dalītas ar attiecīgo brīvības pakāpju skaitu : Salīdzinot aprēķinātās dispersijas, var spriest, vai noteiktā grupējuma pazīme ir saistīta ar citu statistisko pazīmi, vai nav saistīta ar to, kā arī to, vai tā rezultatīvo pazīmi būtiski ietekmē vai neietekmē.
Dispersiju attiecības F aprēķināšana
Dispersijas analīzē pati svarīgākā nozīme ir izskaidrotās un neizskaidrotās dispersijas attiecībai, ko apzīmē ar burtu F. F attiecības aprēķina, dalot visas atrastās dispersijas ar atlikušo neizskaidrotās variācijas Z dispersiju :
F kritiskās vērtības atrašana matemātiskajās Fišera tabulās
Tabulu robežvērtības jeb F attiecību kritiskās robežas atrod matemātiskajās tabulās atbilstoši izvēlētajai varbūtībai un iepriekš noteiktajam brīvības pakāpju skaitam.
Empīriskās F attiecības salīdzināšana ar kritisko robežu un lēmuma pieņemšana
Pie noteikta nozīmības līmeņa (α) F tabulās atrasto kritisko vērtību salīdzina ar F aprēķināto vērtību. Tādējādi var spriest, vai nulles hipotēzi ir iespējams noraidīt un kāda ir meklēto faktoru mijiedarbības statistiskais nozīmīgums. Nulles hipotēze nosaka, ka gradācijas klases pieder vienai ģenerālkopai. Ja F aprēķinātā vērtība ir lielāka par F tabulās atrasto vērtību, nulles hipotēzi var noraidīt ar varbūtību α. Ja F aprēķinātā vērtība ir mazāka par F tabulās atrasto vērtību, nulles hipotēzi nevar noraidīt ar varbūtību α. Ja kāda faktora iedarbība nav būtiska, tad būtiska nav arī starpība starp šī faktora gradācijas klasēm un nulles hipotēze netiek noraidīta. Ja faktora iedarbība ir būtiska, nulles hipotēze tiek noraidīta: gradācijas klases nepieder vienai ģenerālkopai. Starp gradācijas klašu iespējamajām starpībām vismaz viena vai vairākas ir būtiskas. Tātad F kritērijs parāda, vai atšķirības starp grupu vidējiem lielumiem ir statistiski nozīmīgas pie izvēlētā varbūtības līmeņa.
Progammu paketes dispersijas analīzes veikšanai
Dispersijas analīzē, ja tiek analizēti viens vai divi faktori, lietderīgi izmantot Excel datorprogrammu, kas sniedz ātru un matemātiski argumentētu rezultātu. Ja analīzē iekļauti vairāki faktori, ieteicams pielietot tādas datorprogrammas, kā SPSS, StatPlus, u.c.
Latvijas Ģeotelpiskās informācijas aģentūra
Latvijas Ģeotelpiskās informācijas aģentūra (saīsināti LĢIA) ir vadošā Latvijas Republikas iestāde valsts politikas īstenošanā ģeodēzijas, kartogrāfijas un ģeotelpiskās informācijas jomā, kas atrodas aizsardzības ministra pārraudzībā.
Wiezemhof
Wiezemhof var būt:
Džons Leklērs
Džons Leklērs (dzimis 1969. gada 5. jūlijā) ir bijušais ASV hokejists, kreisās malas uzbrucējs. Nacionālajā hokeja līgā aizvadījis 967 spēles, tajās gūstot 819 punktus, 1993. gadā izcīnījis Stenlija kausu.
Spēlētāja karjera
Profesionāļa karjeru Leklērs uzsāka 1990.—91. gada sezonā, kad debitēja NHL kluba Monreālas "Canadiens" sastāvā. Jau 1992.—93. gada sezonā hokejists "Canadiens" sastāvā nostiprinājās, kopā ar klubu izcīnot arī Stenlija kausu.
1995. gada februārī "Canadiens" Leklēru aizmainīja uz Filadelfijas "Flyers" vienību. Kluba sastāvā Leklērs spēlēja kopā ar Ēriku Lindrosu un aizvadīja lieliskas četras sezonas, katrā no tām atzīmējoties ar vismaz 87 punktiem, kļūstot par vienu no līgas labākajiem vārtu guvējiem.
Turpmākajās sezonās, Lindrosam pametot komandu, Leklēra rezultativitāte krita. Lielu daļu 2000.—01. gada sezonas uzbrucējs izlaida savainojuma dēļ, taču "Flyers" rindās spēlēja līdz pat 2003.—04. gada sezonas izskaņai.
2004.—05. gada NHL sezonas lokauta laikā Leklērs nespēlēja, taču pēc tam pievienojās Pitsburgas "Penguins" rindām, aizvadot kluba sastāvā vēl divas sezonas un noslēdzot savu spēlētāja karjeru.
Vijciems
Vijciems ir apdzīvota vieta Valkas novada Vijciema pagastā, pagasta centrs. Izvietojies Vijas upes krastos pie autoceļa P24 24 km no novada centra Valkas un 153 km no Rīgas. Vijciemā atrodas pagasta pārvalde, sākumskola, bērnudārzs, tautas nams, bibliotēka, pasts.
Filips Dēgens
Filips Degens (dzimis Holšteinā, Šveicē) ir šveiciešu bijušais futbolists, aizsargs.
Šveices klubi
Degens profesionāļa karjeru uzsāka Bāzeles klubā "Basel". Pirms tam šajā klubā viņš bija aizvadījis piecas sezonas jauniešu vienībās, līdz tika iekļauts galvenajā komandā. Pirmajās četrās profesionāļa sezonās viņš piedalījās 69 komandas spēlēs, līdz tika izīrēts "Aarau". Ar Bāzeles klubu Degens izcīnīja trīs Šveices čempintitulus, kā arī ieguva vienu Šveices kausu.
"Borussia"
Nākamā pieturvieta futbolista karjerā bija Dortmunde, kur viņš spēlēja vietējā "Borussia" kluba rindās. Vācijas Bundeslīgā aizsargs piedalījās 68 mačos un guva vienus vārtus. Savā pēdējā, 2007./2008. gada, sezonā vācu komandā Degens mocījās ar savainojumiem, kas ļāva piedalīties vien 16 spēlēs.
"Liverpool"
Degens parakstīja četru gadu līgumu ar Anglijas Premjerlīgas klubu "Liverpool". Komandai par spēlētāja iegūšanu nebija jāmaksā transfēru nauda. Tā brīža komandas galvenais treneris Rafaels Benitess jaunieguvumu raksturoja: "Viņš ir labs papildinājums. Degena stiprā puse ir uzbrūkošā mentalitāte. Esmu pārliecināts, ka viņš spēs veiksmīgi papildināt mūsu komandas rindas."
Degens komandā debitēja tā paša gada 12. jūlijā, izejot uz laukuma pēc puslaika pārtraukuma draudzības spēlē ar "Tranmere Rovers". Oficiālās cīņās šveiciešu futbolists debitēja Līgas kausa trešās kārtas spēlē ar "Crewe Alexandra". Tajā viņš salauza divas ribas, saskrienoties ar komandas biedru Sami Hīpiju, kā dēļ izlaida divus mēnešus.
Atgriežoties ierindā viņš izgāja laukumā "Carling Cup" mačā pret Totenhamas "Hotspur", kurā saduroties ar pretinieku futbolistu lauza kāju. Pēc aizvadītiem 14 mēnešiem "Liverpool" komandā viņš debitēja Premjerlīgā, kad nomainīja Glenu Džonsonu 4:0 uzvarā pār "Burnley".
Karjera izlasē
Degens kopā ar Šveices futbola izlasi ir piedalījies 2006. gada Pasaules kausa izcīņas finālturnīrā. Tur šveicieši aizkļuva līdz astotdaļfinālam, kur pēcspēles 11 metru sitienu sērijā atzina Ukrainas futbola izlases pārākumu.
Viņš bija iekļauts arī Šveices sastāvā 2008. gada Eiropas čempionāta finālturnīrā, lai gan lielāko daļu sezonas bija savainots. Valstsvienība gan neizkļuva no apakšgrupas, kā arī pats Degens nepiedalījās nevienā mačā. Degens nav ticis izsaukts uz izlasi kopš par tās galveno treneri kļuva Otmārs Hitcfelds.
Isnaudas pagasts
Isnaudas pagasts ir viena no Ludzas novada administratīvajām teritorijām. Robežojas ar sava novada Ludzas pilsētu un Cirmas, Pureņu, Nukšas, Pildas, Nirzas, Briģu, Ciblas un Zvirgzdenes pagastiem.
Hidrogrāfija
Upes: Istalsna, Kiudolica, Pilda.
Ezeri: Čortovkas ezers, Istalsnas ezers, Oču ezers, Rauzu ezers, Zeiļu ezers.
Vēsture
1945. gadā Ludzas apriņķa Zvirgzdenes pagastā izveidoja Isnaudas ciema padomi. Ludzas rajona Isnaudas ciemam 1954. gadā pievienoja likvidēto Priedaines ciemu, 1965. gadā padomju saimniecības «Ludza» teritoriju pievienoja Zvirgzdenes ciemam, 1977. gadā pievienoja daļu Zvirgzdenes ciema teritorijas, 1979. gadā daļu teritorijas pievienoja Ciblas ciemam. 1990. gadā ciemu reorganizēja par pagastu. 2009. gadā Isnaudas pagastu kā administratīvo teritoriju iekļāva Ludzas novadā.
Apdzīvotās vietas
Lielākās apdzīvotās vietas ir Martiši (pagasta centrs), Istalsna, Gāgari.
Ķirši (koki)
Ķirši ir vasarzaļi vai mūžzaļi augi ar veselām, zāģzobainām, pamīšus sakārtotām lapām. Ziedi ir divdzimumu, ar divkāršu apziedni. Ziedu krāsa ir balta vai rožaina (šķirnēm var būt arī sarkanīgi toņi).
Par ķiršiem sauc arī Microcerasus un Penarmeniaca apkšģinšu sugas.
Džeremijs Rēniks
Džeremijs Rēniks (dzimis 1970. gada 17. janvārī) ir bijušais ASV hokejists, centra uzbrucējs. Savas karjeras laikā spēlējis septiņās NHL Visu Zvaigžņu spēlēs, 20 līgā aizvadītās sezonas atzīmējoties ar 1216 rezultativitātes punktiem.
Spēlētāja karjera
Profesionālo karjeru Rēniks uzsāka 1988.—89. gada sezonā, debitējot NHL kluba Čikāgas "Blackhawks" sastāvā. Jau nākamajā sezonā Džeremijs bija viens no vadošajiem "Blackhawks" uzbrucējiem, gūstot 66 punktus. No 1991. līdz 1994. gadam trīs sezonas pēc kārtas Rēniks bija Čikāgas rezultatīvākais spēlētājs.
1996. gada vasarā Rēniks tika aizmainīts uz Fīniksas "Coyotes" vienību. Lai gan Rēnika rezultativitāte bija kritusies, no 1998.—99. līdz 2000.—01. gada sezonai uzbrucējs bija komandas rezultatīvākais spēlētājs.
2001. gada vasarā hokejists parakstīja līgumu ar Filadelfijas "Flyers" vienību, kluba sastāvā aizvadot nākamās trīs sezonas. 2005.—06. gada sezonu Rēniks aizvadīja Losandželosas "Kings" vienībā, nākamo gadu pavadīja Fīniksas "Coyotes" sastāvā, taču tad aizvadīja divas sezonas Sanhosē "Sharks" rindās, 2009. gadā beidzot savu karjeru.
ASV hokeja izlases sastāvā hokejists spēlējis 1998. un 2002. gada olimpiskajās spēlēs, 2002. gadā kopā ar komandu izcīnot sudraba medaļas. Rēniks piedalījies arī 1991. gada Pasaules čempionātā.
Imants Pļaviņš
Imants Pļaviņš (dzimis Ērgļos, miris ) bija latviešu basketbola treneris, tiesnesis un funkcionārs. Latvijas PSR Nopelniem bagātais treneris (1975).
I. Pļaviņš ir cēlies no Iršu kolonijas vāciešiem. 1954. gadā absolvējis LVFKI. 1956. gadā uzsāka trenera karjeru. Strādājis Rīgas 2. Bērnu un jaunatnes sporta skolā, Valtera Basketbola skolā un BJBS Rīga/DSN. Starp viņa pazīstamākajiem audzēkņiem ir Ivars Žvīgurs, Igors Miglinieks, Anete Muižniece-Brice, Kārlis Muižnieks, Roberts Štelmahers un Kristaps Janičenoks. Vienā spēlē bijis Latvijas PSR vīriešu izlases treneris. 1959. gadā I. Pļaviņam tika piešķirta Vissavienības tiesneša kategorija, ilgus gadus darbojies kā spēļu komisārs. Laikā no 1973. līdz 1992. gadam viņš bija Latvijas Basketbola federācijas sekretārs, kā arī Latvijas Fiziskās kultūras un sporta komitejas Valsts treneris basketbolā.
I. Pļaviņš turpināja strādāt ar jaunajiem basketbolistiem arī cienījamā vecumā, pārsvarā kā basketbola organizators, tomēr atsevišķus treniņus un spēles vadījis arī vēl 2018. gadā 88 gadu vecumā.
1996. gada laikapstākļi Latvijā
Šajā lapā ir apkopoti '''1996. gada laikapstākļi Latvijā.'''
Februāris
Februāris bija ļoti auksts un ļoti sniegots. No 7.—11. februārim minimālā gaisa temperatūra austrumu rajonos un Jelgavas apkārtnē noslīdēja līdz −31, −33 grādiem, un vidējā diennakts temperatūra bija 10—15 grādus zemāka par normu, bet visa mēneša vidējā temperatūra 3—5 grādus zemāka pār normu. Arī Rīgā minimālā gaisa temperatūra 5 dienas pēc kārtas noslīdēja stipri zem −20 grādiem. Daudzviet Latvijā tika uzstādīti sniega segas biezuma rekordi.
Aprīlis
Izņemot 11. aprīli, 23 dienas — laika posmā no 3. līdz 25. aprīlim ieskaitot netika novēroti nokrišņi.
Jūlijs
Laika posmā no 15. jūlija līdz 5. septembrim (53 dienas) valdīja sauss laiks un nokrišņi netika novēroti. Izņēmums ir 31. jūlijs un 23. augusts, kad uzlija lietus un nokrišņu summa sastādīja attiecīgi 2,5 un 14,0 mm. 2. un 3. augustā tika novērots neliels lietus, tomēr nokrišņu summa sasniedza tikai 0,6 mm, savukārt 15. un 16. augustā Rīgas apkārtnē bija lietus, bet meteoroloģiskajā novērojumu stacijā tas netika fiksēts.
Decembris
Tika novērota ļoti auksta decembra 3. dekāde. Tā tika atzīmēta kā viena no aukstākajām 20. gadsimtā, jo vidējā gaisa temperatūra bija 8—12 grādus zemāka par normu.
Gaiziņkalnā tika novērots visilgākais apledojuma periods Latvijā — 41 diena. Tas iesākās 1996. gada 4. decembrī un ilga līdz 1997. gada 13. janvārim.
Laikapstākļu statistika Rīgā
Dati no Starptautiskās lidostas "Rīga" meteoroloģiskās novērojumu stacijas.
Gaisa temperatūras fakti Rīgā
Zemākā gaisa temperatūra dienā:
Augstākā gaisa temperatūra naktī:
Hokejs 1980. gada ziemas olimpiskajās spēlēs
1980. gada Leikplesidas ziemas olimpisko spēļu sacensības hokejā norisinājās no 1980. gada 12. līdz 24. februārim.
Šīs hokeja turnīrs ir ievērojams ar to, ka tajā notika Brīnums uz ledus, kad ASV hokeja izlase ar 4—3 pārspēja PSRS, tādējādi izcīnot Olimpiskās zelta medaļas. ASV izlases sastāvā vairums spēlētāju bija pusprofesionāļi un koledžu studenti, savukārt PSRS izlase tika uzskatīta par tobrīd izcilāko izlasi pasaulē.
Parastā bārbele
Parastā bārbele (Berberis vulgaris) ir vasarzaļš, līdz 3 m augsts bārbeļu dzimtas krūms.
Diezgan bieži sastopams sausās, saulainās vietās. Miza gluda, sākumā gaiši zaļa, vēlāk pelēka. Garvasu lapas pārveidojušās 1—2 cm garos trīsžuburainos ērkšķos, no kuru žāklēm atiet īsvasas ar pušķos sakārtotām lapām. Lapas vienkāršas, iegareni olveidīgas, ādainas, līdz 4 cm garas un 3 cm platas. Lapas plātnes mala neizteikti zobaina, dzeloņaina, pamats ķīļveidīgi sašaurināts, kāts līdz 2 cm garš. Zied maijā un jūnijā. Ziedi vienkāršos, nokarenos, 4—6 cm garos daudzziedu ķekaros. Ziedu kātiņi īsi, pie pamata ar divām lancetiskām seglapām. Apziedņa lapas otrādi olveidīgas, zelta dzeltenas. Kauslapas 6, vainaglapas 6, sakārtotas divos gredzenos. Pie vainaglapu pamata divi paugurveida nektāriji. Putekšņlapas 6, sakārtotas divos gredzenos, putekšņlapu kātiņi plati, putekšnīcas divcirkņu, atveras ar plaisu, saritinoties no apakšas uz augšu. Sēklotne augšēja, drīksna plata, sēklaizmetņi 2. Ziedi ļoti smaržīgi. Auglis ir iegarena, spilgti sarkana, skāba oga ar 2 sēklām. Skaists dekoratīvs krūms. Ārstniecības augs, jo visas auga daļas satur alkaloīdu berberīnu, kas pazemina arteriālo asinsspiedienu, sekmē asins sarecēšanu, palēnina sirdsdarbību, veicina žults sekrēciju; tam piemīt antimikroba aktivitāte pret daudzām baktērijām un sēnēm. Augs ir labības svītru rūsas starpsaimnieks. Labs nektāraugs.
Kārlis Filips
Princis Kārlis Filips, pilnā vārdā Kārlis Filips Edmunds Bertils ir dzimis 1979. gada 13. maijā. Viņš ir Zviedrijas karaļa Kārļa XVI Gustava un karalienes Silvijas dēls, Zviedrijas princis un Vermlandes hercogs. Kārļa Filipa oficiālais tituls ir Viņa Karaliskā Augstība Kārlis Filips, Zviedrijas princis,Vermlandes hercogs. Kārlis Filips piedzima kā kroņprincis, taču saskaņā ar konstitucionālajām izmaiņām kopš 1980. gada 1. janvāra, kuras paredz, ka troņmantnieks ir pirmais jaundzimušais, neatkarīgi no dzimuma, viņš zaudēja savas pirmstiesības uz troni un pašlaik ieņem otro vietu pēc kroņprinceses Viktorijas un tiek saukts par princi mantinieku. Viņš arī ieņem 193 vietu kā Britānijas troņmantnieks, apsteidzot kroņprincesi Viktoriju un otru savu māsu princesi Madelaini.
Izglītība
Princis Kārlis Filips pamatizglītību ieguva divās skolās Stokholmas pievārtē Brommā, vēlāk mācījās Enšildas ģimnāzijā Stokholmas komūnā un Lundsbergas ģimnāzijā Vermlandes lēnī, kā arī vēlāk 1994. gadā studēja ASV privātskolā Kentā 2 gadus, kur apguva dabas zinātņu programmu. 2006. gadā princis beidza divgadīgo grafiskā dizaina un reklāmas programmu Fošberga skolā, vēlāk praktizējās Vašingtonā, ASV organizācijā " National Geographic Society", ka arī 2007. gadā studēja dizainu ASV Rhode Island School of Design skolā. 2009. gada pavasarī viņš uzsāka studijas Alnarpas lauksaimniecības universitātē, kurā apgūst mežizstrādes un lauksaimniecības tehnikas zinātni, kā arī agronomijas zinātni.
Militārā karjera
Pildīja militāro dienestu Vaksholmā kā kara kuģa kapteinis, kam sekoja oficieru divgadīgās izglītības studijas (2001.-2002.g.), pēc kuras ieguva 1. oficiera pakāpi fenrīku, vēlāk, 2004. gadā ieguva leitnanta pakāpi, bet 2007. gadā uzsāka studijas Aizsardzības augstskolā uzņēmumu ekonomikas un militāro programmu studijās, pēc atbilstošas izglītības iegūšanas saņemot kapteiņa pakāpi. Pašlaik princis Kārlis Filips ir rezerves oficieris amfībiju korpusā.
Intereses
Princis ir sportiskas dabas cilvēks, kuram patīk atrasties dabā, it sevišķi ikgadējās medībās. Cits interešu lauks ir auto un moto sacīkstes, pašam aktīvi piedaloties sacīkstēs, viņam ir arī pilota tiesības.2003. gadā piedalījās 90 km garā slēpošanas maratonā Vasaloppet. 2006. gadā režisēja filmu "Linnes ekspedīcija" par Karla fon Linnes ceļojumiem. Tā kā princis ir studējis grafisko dizainu, viņam interesē arī māksla, īpaši mākslas fotogrāfija, pats bieži piedalās izstādēs.2009. gadā izstrādāja dizainu sudraba galda piederumiem, kuri ir atzinīgi novērtēti dažādās dizaina izstādēs.
Dubrovicjas rajons
Dubrovicjas rajons ir Ukrainas Rivnes apgabala administratīvā iedalījuma vienība. Robežojas ar Rivnes apgabala Rokitnes, Sarnu, Volodimirecas un Zaričnes rajoniem, kā arī Baltkrieviju.
Kārlis Filips
Loma karaļnamā
Kopā ar ģimeni piedalās dažādos oficiālos pasākumos.Īpaša sadarbība viņam ir ar Vermlandi, kuras hercogs viņš ir, kura ir saistīta ar dažādu projektu atbalstīšanu. Piedalās dažādos ar mākslu un dizainu saistītos pasākumos.
Tālivaldis Pētersons
Tālivaldis Pētersons ( — ) bija latviešu basketbolists, basketbola treneris un funkcionārs.
Pjērs Teijārs de Šardēns
Pjērs Teijārs de Šardēns (fr) bija franču teologs un filozofs, domātājs un rakstnieks, jezuītu priesteris, pētnieks, paleontologs un ģeologs. Šardēns bijis starptautiski atzīts zinātnieks un viens no sava laikmeta vadošiem kosmologiem un evolūcijas teorētiķiem.
Tālivaldis Pētersons
Spēlējis basketbolu "Zolitude", RFK, "Auseklis", "Dinamo" komandās. 1945. gadā tika izsūtīts, laikā no 1953. līdz 1954. gadam strādājis par treneri Ņižņijtagilā. Pēc atgriešanās Latvijā turpināja trenera darbu. Vadījis "Lokomotīve" komandu, kas 1964. gadā izcīnīja Latvijas čempiontitulu starp vīriešiem. Tāpat viņa vadītā VEF dublieru komanda divas reizes izcīnīja bronzas medaļu PSRS virslīgas dublieru čempionātā. T. Pētersons ir daudzu jaunatnes basketbola tradīciju iedibinātājs un ilggadīgs rīkotājs.
Pjērs Teijārs de Šardēns
Dzīve
Ēksanprovansā, Francijā, 1899. gadā jezuīti uzņēma Šardēnu garīgajā seminārā (pirms tam viņš absolvēja ordeņa koledžu Mongre, iegūstot bakalaura grādu filozofijā un matemātikā). 1911. gadā Šardēns iesāka darbu Nacionālajā dabas vēstures muzejā, Parīzē. 1922. gadā Sorbona viņam piešķīra doktora grādu dabas zinātnēs — ģeoloģijā, botānikā un zooloģijā. Šardēns tika franču jezuītu ordeņa izraidīts uz Ķīnu, kur 1929. gadā piedalījās arheoloģiskā ekspedīcijā un pirmo Homo erectus palieku atrašanā, kas vēlāk nodēvēts par "Pekinas cilvēku".
Tālivaldis Pētersons
Viņa vārdā tikusi nosaukta balva, kas tiek pasniegta par gada lielāko ieguldījumu Latvijas basketbolā.
Pjērs Teijārs de Šardēns
Darbi, ietekme un kritika
Romas Katoļu baznīca nosodīja vairākus viņa darbus un uzskatus un reizēm aizliedza viņam ceļot. Omega punkts ir jēdziens, ko ieviesa Šardēns, lai apzīmētu augstāko sarežģītības pakāpi un augstāko apziņas līmeni, uz kuru Visumam iespējams tiekties (evolucionēt). Noosfēra ir jēdziens par Zemes apziņas sfēru, ko aprakstījuši Šardēns un Vladimirs Vernadskis. Luterāņu mācītājs Juris Rubenis rakstīja, ka Šardēns "bija galvenais evolutīvā principa reabilitētājs kristīgā teoloģijā". Imunologs Pīters Medavars (Peter Medawar), 1960. gada Nobela prēmijas ieguvējs medicīnā, rakstījis plašu kritiku par Šardēna pētniecību. Francijas sabiedrība godinājusi Šardēnu, piešķirot titulu Officier de la Legion d'honneur.
Producents
Producents var būt:
Sofija Rotaru
Sofija Rotaru-Jevdokimenko (dzimusi ) ir rumāņu izcelsmes Ukrainas dziedātāja. Viņa ir izpildījusi bijušajā Padomju Savienībā populāras dziesmas krievu, ukraiņu un rumāņu valodās.